b'\n_START_ARTICLE_\nFord\xc3\xb8jelsessystemet\n_START_PARAGRAPH_\nI ford\xc3\xb8jelsessystemet foreg\xc3\xa5r ford\xc3\xb8jelsen. Systemet s\xc3\xb8rger for optagelsen af livsn\xc3\xb8dvendige stoffer som f.eks. n\xc3\xa6ringsstoffer, vand, vitaminer, mineraler og flere. Ford\xc3\xb8jelsessystemet nedbryder n\xc3\xa6ringsstofferne i maden til mere simple molekyler, der nemmere kan optages i kroppen._NEWLINE_Maden g\xc3\xa5r gennem munden, spiser\xc3\xb8ret, maven, tolvfingertarmen, tyndtarmen, tyktarmen og endetarmen. Leveren og bugspytkirtlen er vigtige organer i ford\xc3\xb8jelsessystemet._NEWLINE_Undervejs bliver de n\xc3\xb8dvendige n\xc3\xa6ringsstoffer optaget, og f\xc3\xb8den bliver omdannet til aff\xc3\xb8ring, der udskilles j\xc3\xa6vnligt via anus under toiletbes\xc3\xb8g.\n_START_SECTION_\nMund\n_START_PARAGRAPH_\nF\xc3\xb8den indtages igennem munden hvor nedbrydningen begynder. F\xc3\xb8den hakkes i stykker med t\xc3\xa6nderne og \xc3\xa6ltes af tunge og tyggebev\xc3\xa6gelser. Nedbrydningen af de let ford\xc3\xb8jelige kulhydrater p\xc3\xa5begyndes af de basiske_NEWLINE_enzymer amylase og ptyalin fra spytkirtlerne. Derfor er det rigtigt godt at tygge maden til den glider ned af sig selv (ca. 30 tyggebev\xc3\xa6gelser, og maden er klar til at glide ned). Samtidig blandes maden med masser af spyt, der g\xc3\xb8r det lettere at synke maden.\n_START_SECTION_\nSv\xc3\xa6lg og spiser\xc3\xb8r\n_START_PARAGRAPH_\nSv\xc3\xa6lget deler sig, i struben, i hhv. spiser\xc3\xb8r og luftr\xc3\xb8r. Da ogs\xc3\xa5 luftr\xc3\xb8ret starter i sv\xc3\xa6lget s\xc3\xb8rger strubel\xc3\xa5get, sammen med hosterefleksen for, at maden bliver ledt ned gennem spiser\xc3\xb8ret til maven og ikke gennem luftr\xc3\xb8ret til lungerne._NEWLINE_F\xc3\xb8den skal passere det 20-30 cm lange spiser\xc3\xb8r. Kraftige muskelsammentr\xc3\xa6kninger skubber maden, madklumpen, gennem spiser\xc3\xb8ret. Efter turen gennem spiser\xc3\xb8ret havner madklumpen i maven; milj\xc3\xb8et i maven g\xc3\xb8r det n\xc3\xa6sten af med den lille madklump.\n_START_SECTION_\nMaves\xc3\xa6kken\n_START_PARAGRAPH_\nI maves\xc3\xa6kken er der syre og gasser som medvirker til at dr\xc3\xa6be bakterier og nedbryde f\xc3\xb8den. Maveindholdet har en pH v\xc3\xa6rdi p\xc3\xa5 2 \xe2\x80\x93 mavesyre best\xc3\xa5r prim\xc3\xa6rt af saltsyre. Enzymet pepsin findes i mavesaften, pepsin starter nedbrydningen af proteiner i maven. Proteinmolekyler er st\xc3\xb8rre og sv\xc3\xa6rere at ford\xc3\xb8je end kulhydrater. Hvor nedbrydningen af kulhydrater starter allerede i munden, starter nedbrydningen af proteiner f\xc3\xb8rst i maven. Det stof der er sv\xc3\xa6rest for kroppen at nedbryde er endnu ikke begyndt nedbrydning. _NEWLINE_Fedt er det sv\xc3\xa6rest nedbrydelige, det tager l\xc3\xa6ngst tid at ford\xc3\xb8je, og nedbrydningen starter sent i ford\xc3\xb8jelsesproceccen. Fedt kan kun nedbrydes med galde. Nedbrydningen af fedt p\xc3\xa5begyndes f\xc3\xb8rst i tolvfingertarmen, hvor galden fra galdebl\xc3\xa6ren blander fedt og vand, s\xc3\xa5 fedtet herefter kan nedbrydes.\n_START_SECTION_\nTyndtarm\n_START_PARAGRAPH_\nTarmindholdet er ca. 3-5 timer i tyndtarmen. St\xc3\xb8rstedelen af n\xc3\xa6ringsstofferne g\xc3\xa5r over i blodet fra tyndtarmens mikrovilli. I blodet dannes nye energigivende n\xc3\xa6ringsstoffer.\n_START_SECTION_\nTyktarm\n_START_PARAGRAPH_\nDen sidste rest af n\xc3\xa6ringsstoffer opholder sig i tyktarmen mindst 10 timer, medmindre man har diarre. Bakterierne i tyktarmen producerer K-vitamin af de sidste rester af n\xc3\xa6ringsstoffer._NEWLINE_Alt det der ikke bliver optaget af tarmv\xc3\xa6ggene og f\xc3\xb8rt til blodet, er affaldsstoffer der ender som aff\xc3\xb8ring. Uford\xc3\xb8jelige kostfibre, giftstoffer og andet affald bliver t\xc3\xb8rlagt s\xc3\xa5 det f\xc3\xa5r en mere fast form.\n_START_SECTION_\nEndetarm\n_START_PARAGRAPH_\nDet ender i endetarmen hvor aff\xc3\xb8ringen udt\xc3\xb8mmes via anus. Konsistensen har betydning for hvor behageligt det er at komme af med. B\xc3\xa5de diarre og h\xc3\xa5rd mave kan v\xc3\xa6re smertefuldt og kan ogs\xc3\xa5 v\xc3\xa6re sygdomstegn eller tegn p\xc3\xa5 forgiftning._NEWLINE_Der d\xc3\xb8r ca. 5 til 8 millioner mennesker \xc3\xa5rligt i udviklingslandene som f\xc3\xb8lge af akut infekti\xc3\xb8s diarre. Ofte er \xc3\xa5rsagen d\xc3\xa5rlig sanitet og mangel p\xc3\xa5 rent drikkevand._NEWLINE_Madens vej gennem ford\xc3\xb8jelsessystemet tager normalt 12-36 timer.'